Fakt on see, et praegusel autofookuste, kaamerasiseste särimõõdikute, kirstallselgete prismade ja  digisensorite ajastul saab Zenitiga ikka sama häid pilte teha kui kolmkümmend aastat tagasi. Võib olla isegi paremaid, sest filmitehnoloogia on kõvasti edasi arenenud. Ühesõnaga pole Zenit ise kuidagi kehvemaks läinud, selle kõrvale on tekkinud aga hulganisti võrdlusmomente, mis oma pildikvaliteedilt vanast vene kaamerast selgelt üle on. Seega on küsimus nagu vastatud. Zenidiga saab endiselt pilte teha, aga mitte nii hästi kui tänapäevaste vahenditega. Nii võib öelda kasutades mõõdetavaid võrdlusi. Kuid sellel  küsimusel on veel üks mõõtmatu tahk. Seda võib nimetada nostalgiaks. Kui sul on kapi peal vedelemas isa või vanaisa ostetud kaamera, mis on täiesti töökorras ja mõnel õhtul koos perega vanu pilte vaadates kostub üle kellegi huulte "vau", siis võib tekkida isu rännata vanadel radadel, võtta näppu vana tehnika ja panna sinna sisse mustvalge film.